CELEX: 32004R2068
Language: sk
Date: 2004-11-29 00:00:00
Title: Nariadenie Rady (ES) č. 2068/2004 z 29. novembra 2004, ktorým sa mení a dopĺňa nariadenie (ES) č. 2667/2000 o Európskej agentúre pre obnovu

3.12.2004   
            
            
               SK
            
            
               Úradný vestník Európskej únie
            
            
               L 358/2
            
         
      NARIADENIE RADY (ES) č. 2068/2004
   z 29. novembra 2004,
   ktorým sa mení a dopĺňa nariadenie (ES) č. 2667/2000 o Európskej agentúre pre obnovu
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na prvú vetu druhého odseku jej článku 181a,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Európska agentúra pre obnovu vykonáva pomoc Spoločenstva ustanovenú v nariadení (ES) č. 2666/2000 (2) v Srbsku a Čiernej hore vrátane Kosova ako je vymedzené Rezolúciou Bezpečnostnej rady OSN č. 1244 z 10. júna 1999 a v Bývalej juhoslovanskej republike Macedónsko.
            
         
               (2)
            
            
               Nariadenie (ES) č. 2667/2000 (3) sa uplatňuje do 31. decembra 2004.
            
         
               (3)
            
            
               Nariadenie č. 2667/2000 ustanovuje, že Komisia predkladá Rade hodnotiacu správu o jeho uplatňovaní a návrh ohľadom štatútu agentúry.
            
         
               (4)
            
            
               Komisia túto správu zverejnila 4. júna 2004.
            
         
               (5)
            
            
               Pomoc Spoločenstva pre Srbsko a Čiernu horu vrátane Kosova ako je vymedzené Rezolúciou Bezpečnostnej rady OSN č. 1244 z 10. júna 1999 a v Bývalej juhoslovanskej republike Macedónsko je naplánovaná v dokumente stratégie krajiny na obdobie 2002–2006 v súlade s finančnými výhľadmi Spoločenstva. Komisia je v procese navrhovania viacročných indikatívnych programov na obdobie 2005–2006 pre tieto krajiny a územia.
            
         
               (6)
            
            
               Vzhľadom na kladné hodnotenie činnosti agentúry a skutočnosť, že rámec pomoci Spoločenstva pokrýva obdobie do roku 2006, je dôležité zabezpečiť kontinuitu vo vykonávaní pomoci Spoločenstva. Mandát Európskej agentúry pre obnovu by sa mal preto predĺžiť do 31. decembra 2006.
            
         
               (7)
            
            
               V Juhoslovanskej federatívnej republike bola 4. februára 2003 prijatá ústavná charta, ktorou sa krajina premenovala na „Srbsko a Čiernu Horu“ (4). Táto zmena názvu by sa mala zohľadniť.
            
         
               (8)
            
            
               Nariadenie (ES) č. 2667/2000 by sa malo preto zmeniť a doplniť,
            
         PRIJALA TOTO NARIADENIE:
   Článok 1
   Nariadenie (ES) č. 2667/2000 sa týmto mení a dopĺňa takto:
   
               1.
            
            
               V článku 1 sa slová „pre Juhoslovanskú federatívnu republiku“ nahrádzajú slovami „pre Srbsko a Čiernu Horu“.
            
         
               2.
            
            
               V článku 2 ods. 1 písm. b) sa slová „Juhoslovanskej federatívnej republiky“ nahrádzajú slovami „Srbska a Čiernej Hory“.
            
         
               3.
            
            
               V článku 4 ods. 10 sa slová „Juhoslovanskej federatívnej republike“ nahrádzajú slovami „Srbsku a Čiernej Hore“.
            
         
               4.
            
            
               Článok 14 sa nahrádza takto:
               „Článok 14
               Do 31. decembra 2005 Komisia podá správu Rade o budúcnosti mandátu Európskej agentúry pre obnovu. Akýkoľvek návrh na predĺženie mandátu agentúry po 31. decembri 2006, by mala Komisia predložiť Rade do 31. marca 2006.“
            
         
               5.
            
            
               Článok 15 sa nahrádza takto:
               „Článok 15
               Komisia môže agentúru poveriť vykonávaním pomoci Spoločenstva, o ktorej bolo rozhodnuté pre Srbsko a Čiernu horu a Bývalú juhoslovanskú republiku Macedónsko na základe nariadenia (ES) č. 1628/96.“
            
         
               6.
            
            
               V článku 16 sa dátum „31. decembra 2004“ nahrádza dátumom „31. decembra 2006“.
            
         Článok 2
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2004
      
         
            Za Radu
         
         
            predseda
         
         L. J. BRINKHORST
         
      
   
   
      (1)  Stanovisko zo 17. novembra 2004 (zatiaľ neuverejnené v úradnom vestníku).
   
      (2)  Ú. v. ES L 306, 7.12.2000, s. 1. Nariadenie zmenené a doplnené nariadením (ES) č. 2415/2001 (Ú. v. ES L 327, 12.12.2001, s. 3).
   
      (3)  Ú. v. ES L 306, 7.12.2000, s. 7. Nariadenie naposledy zmenené a doplnené nariadením (ES) č. 1646/2003 (Ú. v. EÚ L 245, 29.9.2003, s. 16).
   
      (4)  Vrátane Kosova ako je vymedzené Rezolúciou Bezpečnostnej rady OSN č. 1244 z 10. júna 1999.